“จีน” ส่งออก ก.ย. ชะลอเหลือ 5.7% ดีมานด์ตลาด “ต่างประเทศ” ซบเซา
"จีน" ตัวเลขส่งออกเดือน ก.ย.ปรับตัวขึ้น 5.7% เมื่อเทียบรายปี ซึ่งชะลอตัวจากเดือน ส.ค.ขยายตัว 7.1% เนื่องจากอุปสงค์ที่ซบเซาในตลาดต่างประเทศยังคงสร้างแรงกดดันต่อเศรษฐกิจจีนซึ่งมีขนาดใหญ่เป็นอันดับ 2 ของโลก
"จีน" ตัวเลขส่งออกเดือน ก.ย.ปรับตัวขึ้น 5.7% เมื่อเทียบรายปี ซึ่งชะลอตัวจากเดือน ส.ค.ขยายตัว 7.1% เนื่องจากอุปสงค์ที่ซบเซาในตลาดต่างประเทศยังคงสร้างแรงกดดันต่อเศรษฐกิจจีนซึ่งมีขนาดใหญ่เป็นอันดับ 2 ของโลก
24 ต.ค. 2565

สำนักงานศุลกากรจีน (GAC) รายงานในวันนี้ว่า ยอดส่งออกเดือนก.ย.ปรับตัวขึ้น 5.7% เมื่อเทียบรายปี ซึ่งชะลอตัวลงจากเดือนส.ค.ที่มีการขยายตัว 7.1% เนื่องจากอุปสงค์ที่ซบเซาในตลาดต่างประเทศยังคงสร้างแรงกดดันต่อเศรษฐกิจจีนซึ่งมีขนาดใหญ่เป็นอันดับ 2  ของโลก
อย่างไรก็ดี ยอดส่งออกเดือนก.ย.ของจีนขยายตัวได้ดีกว่าที่นักวิเคราะห์คาดการณ์ว่าจะเพิ่มขึ้นเพียง 4%
ส่วนยอดนำเข้าในเดือนก.ย.ขยับขึ้น 0.3% เมื่อเทียบรายปี ซึ่งเป็นการขยายตัวในระดับเดียวกับเดือนส.ค. แต่ยังต่ำกว่าที่นักวิเคราะห์คาดการณ์ว่าจะขยายตัว 1%
ทั้งนี้ ข้อมูลดังกล่าวส่งผลให้จีนมียอดเกินดุลการค้าสูงเป็นประวัติการณ์ถึง 8.474 หมื่นล้านดอลลาร์ในเดือนก.ย.
ส่วนในช่วงเดือนม.ค.-ก.ย.ปี 65 ยอดส่งออกของจีนปรับตัวขึ้น 12.5% เมื่อเทียบรายปี ซึ่งชะลอตัวลงจากช่วงเดือนม.ค.-ส.ค.ที่มีการขยายตัว 13.5%
ขณะที่ยอดนำเข้าในช่วงเดือนม.ค.-ก.ย.เพิ่มขึ้น 4.1% เมื่อเทียบรายปี ซึ่งชะลอตัวลงจากช่วงเดือนม.ค.-ส.ค.ที่มีการขยายตัว 4.6% ส่งผลให้จีนมียอดเกินดุลการค้าในช่วงเดือนม.ค.-ก.ย.อยู่ที่ 6.452 แสนล้านดอลลาร์